Document ID: 32013D0534

ODLUKA VIJEĆA 2013/534/ZVSP
od 29. listopada 2013.
o izmjeni Odluke 2012/642/ZVSP o mjerama ograničavanja protiv Bjelarusa
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 29.,
budući da:
(1)
Vijeće je 15. listopada 2012. donijelo Odluku 2012/642/ZVSP (1) kojom se uvode mjere ograničavanja protiv Bjelarusa. Te se mjere primjenjuju do 31. listopada 2013.
(2)
Na temelju preispitivanja Odluke 2012/642/ZVSP, te mjere ograničavanja trebalo bi produljiti do 31. listopada 2014.
(3)
S obzirom na nastavak ozbiljnosti situacije u Bjelarusu, Vijeće smatra da bi tri osobe trebalo dodati na popis osoba i subjekata na koje se primjenjuju mjere ograničavanja predviđene u Odluci 2012/642/ZVSP.
(4)
Vijeće također smatra da više nema osnove za zadržavanje određenih osoba i subjekata na popisu osoba i subjekata na koje se primjenjuju mjere ograničavanja predviđene u Odluci 2012/642/ZVSP.
(5)
Nadalje, trebalo bi ažurirati podatke koji se odnose na određene osobe i subjekte navedene u Prilogu Odluci 2012/642/ZVSP.
(6)
Odluku 2012/642/ZVSP stoga bi trebalo na odgovarajući način izmijeniti,
DONIJELO JE OVU ODLUKU:
Članak 1.
Odluka 2012/642/ZVSP mijenja se kako slijedi:
1.
U članku 8., stavak 2. zamjenjuje se sljedećim:
„2. Ova se Odluka primjenjuje do 31. listopada 2014. Ona se stalno preispituje. Prema potrebi se može obnoviti ili izmijeniti, ako Vijeće smatra da njezini ciljevi nisu ispunjeni.”.
2.
Prilog se zamjenjuje tekstom iz Priloga ovoj Odluci.
Članak 2.
Ova Odluka stupa na snagu na dan objave u Službenom listu Europske unije.
Sastavljeno u Bruxellesu 29. listopada 2013.

Labels: 18
5